# egile
## Brezhoneg
### Etimologiezh

    Savet diwar an anv-gwan perc'hennañ e hag an anv-kadarn kile.
    Meneget er C'hatolikon (heguile).
    Da geñveriañ gant ar stagelloù i gilydd e kembraeg, y gyla e kerneveureg hag a chéile en iwerzhoneg.

### Raganv

| | Unander | Liester |
| Gourel | egile /eˈɡiːle/ | ar re all /ar re ˈalː/ |
| Benel | eben /eˈbẽːn/ | ar re all /ar re ˈalː/ |
egile /eˈɡiːle/;raganv gourel en unander ; benel: eben; liester: ar re all
* (diwar-benn traoù): an anv a vez graet eus unan eus daou dra, an dra all:
** Egile ne c'hoari mann gantañ. — (Jules Gros, Le trésor du breton parlé Deuxième Partie, 1970, p. ?.)
** Kaoud a ran kerse diouered egile e kement stumm a zo toud. — (Jules Gros, Le trésor du breton parlé Deuxième Partie, 1970, p. 497.)
** Ar helorn-mañ a zo tost da zaou-hement egile. — (Jules Gros, Le trésor du breton parlé Deuxième Partie, 1970, p. 527.)
* (diwar-benn tud) : an den all
** Ar priñs Aorel a daolas egile ken uhel en aer, KAB 1/45
** Egile a gemeraz aoun hag a lammaz dreist ar c'hleuz enn hent, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 93.)
** Egile a gemeras ar groaz ha kuit ac'hano ganti, hep lavaret ger. — (G. MILIN, Gwechall-goz e oa..., Kemper, 1924, p. 33.)
** Me, eme egile, a zo mevel gand eun ôtrou. — (Jules Gros, Le trésor du breton parlé Première Partie, 1966, p. 180.)
** Me am-oa roët eur vazad d'egile war gostez e henou. — (Jules Gros, Le trésor du breton parlé Deuxième Partie, 1970, p. 35.)
** Er bourk aze emaint toud an eil e genou egile. — (Jules Gros, Le trésor du breton parlé Deuxième Partie, 1970, p. 174.)
** Honnez a labour kenkoulz gand an eil dorn evel gand egile . — — (Jules Gros, Le trésor du breton parlé Troisième Partie, 1974, p. 129.)
** Neuze e oa miget ar gaoz pa on-oa gwelet egile o tremen. — (Jules Gros, Le trésor du breton parlé Deuxième Partie, 1970, p. 354.)
** Hennez a dape eun dorn dezañ war ar rod hag egile dindan ar mouël hag a skoë ar harr war e henou. — (Jules Gros, Le trésor du breton parlé Deuxième Partie, 1970, p. 511.)
** Hema gand eur gignadenn, egile gand eur pugnez, eur gor pe eun hesked. Louzaoued e vezont evid eur bennoz Doué. — (Tad Medar, An Tri Aotrou, 1981, p. 117.)
** Poent e oa dezhañ, rak egile n'en devoa ken nemet div gammed da ober ! — (Fañch an Uhel, Kontadennoù ar Bobl/3, Al Liamm, 1988, p. 118.)
* egile all
* Tapout eus ur penn d'egile:
** Eur gwele hag a dap euz eur penn d'ar gambr d'egile. — (Jules Gros, Le trésor du breton parlé Première Partie, 1966, p. 122.) — (Jules Gros, Le trésor du breton parlé Deuxième Partie, 1970, p. 404.)

#### Deveradoù

* an eil ... egile
* unan ... egile

#### Stummoù rannyezhel

* an egile (hervez ar gwenedeg hepken a-wechoù)

#### Troioù-lavar

* sec'hañ an eil dorn gant egile

#### Troidigezhioù

* galleg : l'autre
* japaneg : 他方 (tahō)
* roumaneg : celălalt
* saozneg : the other

### Daveoù

Roll an daveoù :
* ↑ Albert Deshayes, Dictionnaire étymologique du breton, Douarnenez, Le Chasse-Marée, 2003, p. 209, 392.